Enne on kombeks saunas käia meestel, seejärel naistel, kuid tänapäeval ei peeta sellest enam kuigi rangelt kinni. Laupäev ja pühapäev kujunesid peamisteks saunapäevadeks 1960. ja 1970. aastatel. Praegusajal on igal perel oma saun. Traditsiooni säilitanud vanemad inimesed - pensionärid, kelle elukorraldus ei sõltu töögraafikust, - käivad saunas neljapäeviti. Suvisel tähtsate põllutööde perioodil - külvi ja istutuse, heinateo ja viljakoristuse aegu - käiakse saunas pea iga päev, see taastab jõudu ja tervist, on hügieeniline ja puhastab organismi. Saunas käies on viimaseksjäänu ülesandeks korrastada ruum, pesta põrand, puhtaks küürida pesemisnõud. Järelejäänud vesi tuleb ära valada, et kurjad vaimud ei saaks vee kasutamisega seda rikkuda.